 Kọ àyọkà ìròyìn lórí àkòrí yìí: Ó ti di ènìyàn mẹtàléláàádọrin tó dèrò ọrun níbi ìjàmbá iná tó ṣẹyọ nílé kan ní orílẹ-èdè South Africa : Àwọn tó pàdánù ẹmí wọn níbi iná kan tó ṣẹyọ ní ilé ìgbé kan ní Johannesburg, orílẹ-èdè South Africa ti di mẹtàléláàádọrin báyìí.Agbẹnusọ àjọ tó ń mójútó ìṣẹlẹ pàjáwìrì ti Johannesburg, Robert Mulaudzi ní òkú ènìyàn mẹtàléláàádọrin ni àwọn ti wọn ti rí yọ níbi ìṣẹlẹ náà báyìí.Bákan náà ni ó kéré tán ènìyàn méjìláàdọta mìíràn ló ti farapa nínú ìṣẹlẹ náà.Ìròyìn tún ní ọpọ ènìyàn ló tún ti fẹyìn ṣèṣe níbi ìṣẹlẹ náà tí èyí sì ṣeéṣe kó wáyé látara bí àwọn ènìyàn ṣe ń gba ojú fèrèsé bẹ sílẹ láti móríbọ lọwọ ìjàmbá iná náà.Àwọn òṣìṣẹ ààbò ní àwọn kò lè sọ pàtó ohun tó fa ìjàmbá iná ní ilé alájà márùn-ún kan ní ìlú ọhún.Ìgbìyànjú láti dóòlà àwọn ènìyàn tọ hà sínú ìjàmbá iná náà ṣì ń lọ lọwọ.Mulaudzi sọ fún ikọ ìròyìn BBC pé àwọn òṣìṣẹ panápaná ń gbìyànjú láti dóòlà àwọn olùgbé ilé náà.Ààrẹ orílẹ-èdè South Africa, Cyril Ramaphosa nígbà tó ń sọrọ lórí ìjàmbá iná náà, ó ní àdánù ńlá ni ìjàmbá náà jẹ fún orílẹ-èdè àwọn.Ramaphosa ní gbogbo àwọn tí ìṣẹlẹ náà kàn ni àwọn bá kẹdùn àti pé gbogbo ènìyàn ló gbọdọ dìde sí àwọn tí ìjàmbá ọhún kàn.Ó ní òun gbérò pé tí àbọ ìwádìí sí ohun tó ṣokùnfà iná náà yóò ṣe amọnà àwọn ènìyàn àti ìlú láti dènà irufẹ ìjàmbá bẹẹ lọjọ iwájú.Ọpọ àwọn ènìyàn ló tò sí iwájú ibi tí ìjàmbá náà ti wáyé tí wọn sì ń bèèrè nípa àwọn ẹbí wọn tó ń gbé ilé náà. 